Orkanen 


København 


Udkommer i begyndelsen af hveranden måned 


5, november 2018 
Nr. 8, 2. årgang 


Anarkistisk blad 


Gratis 


Sorte horisonter 


Godt, så vi smadrer verden som 

vi kender den. og hvad så, 

hvad er så alternativet?« Jeg 
forestiller mig dårligt, at jeg er den eneste 
autoritetshader, som har fået klasket det 
spørgsmål i fjæset mindst 28 gange. Lad 
os se: Herredømmets jord brænder under 
fødderne på dem, institutionerne kollap- 
ser på stribe, fundamentet for den sys- 
temiske undertrykkelse rystes uoprette- 
ligt i sin grundvold, og så videre. Ovenpå 
al den overvældende, men begribelige 
transformative og kreative destruktion, 
hvad står vi så tilbage med? Hvad med 
sundhedsvæsenet, uddannelsesinstitu- 
tionerne, fængslerne, vandforsyningen og 
elektriciteten? Hvor skal vi købe vores 
næste bil, cykel eller el-løbehjul? Det 
samme korte svar på alle disse spørgsmål 
er, at det ved jeg ikke, og det gør jeg ikke 
af forskellige årsager. 

Jeg ved det ikke, fordi jeg ikke tænker 
at vi ovenpå det undertrykkende sam- 
funds bortgang kan skabe et antiautori- 
tært alternativ, hvis vi benytter os af de 
ideologiske efterladenskaber, som det nu 
forhenværende samfund er/var baseret 
på. Jeg kan ikke forestille mig en institu- 
tion i et realiseret anarki, fordi jeg kun 
kender en institution som værende un- 
dertrykkende. Det samme gælder så- 
mænd fængsler og elværker. Som jeg 
forstår verden, er en bil f.eks. ikke bare 
en bil. Den er et materielt såvel som 
ideologisk produkt af en kapitalistisk og 
uhyrlig verdensorden. Den er ikke skabt i 
et vakuum, men derimod i et hæsligt 
blodbad. Sådan er det med alverdens 
produkter; de er badet i blod. 

Lad os sige, at der f.eks. opstår enighed 
om, at vandforsyningen som vi kender 
den er undertrykkende, idet man skal be- 


sidde noget (ovenfra bestemt) af værdi 
for at få adgang til drikkevand af enhver 
art. Vi opløser derfor det bestående kon- 
cept omkring vandforsyning. Hvordan 
skal vi så få vand ud af hanerne, så vi ik- 


ke kreperer af tørst? 
) Destruktionen af det bestå- 
ende er ikke en mellemting 
mellem det, der eksisterer lige 
nu, og så en eller anden frem- 
tidig utopi. Fra og gennem denne 
destruktion vil en ny verden 
opstå. 


Det forestiller jeg mig, at vi stadigvæk vil 
være i stand til, blot uden repression. 
Møder vi en ny repression som erstat- 
ning for den foregående, må den ligeled- 
es destrueres. Jeg tror på, at vi uden 
ledere og økonomiske incitamenter kan 
alliere os med hinanden med det fælles 
mål at tilvejebringe drikkevand. Det er 
altså enten drikkevand til alle, eller også 
står der herskere i vejen, og så er det krig 
(ligesom nu). Det handler for mig om at 
være bevæbnet med ideen om det auto- 
ritetsfri liv, og så tage tingene som de 
kommer, hvilket leder mig til den næste 
grund til at jeg ikke ved, hvordan alter- 
nativet til det bestående samfund kom- 
mer til at udfolde sig. Jeg mener, at 
alternativet til det nuværende under- 
trykkende samfund netop består i det 
transformative, eller om du vil, det revo- 
lutionære. Destruktionen af det bestå- 
ende er ikke en mellemting mellem det, 
der eksisterer lige nu, og så en eller an- 
den fremtidig utopi. Fra og gennem denne 
destruktion vil en ny verden opstå. 

» Fortsættes på s. 2-3 


1 


Ingen leder 


en tidligere udgave af Orkanen, 

som udkom tilbage i begyndel- 

sen af juni, blev det annonceret 
at redaktionen ville gå på en må- 
neds ferie og vende tilbage med fyr 
og flamme i august. Orkanen ud- 
kom i august, men udeblev i de to 
efterfølgende måneder, hvilket 
selvfølgelig har genereret noget 
frustration, og ikke mindst (yder- 
ligere) selvreflektion. Det er dog alt 
sammen i usigelig grad fortid nu, 
for Orkanen er endelig tilbage! 

Af forskellige årsager, der mes- 
tendels hidrører alle mulige former 
for resurser, har vi på redaktionen 
valgt at nedskalere udgivelseshyp- 
pigheden til hver anden måned, i 
stedet for hver måned. Det er selv- 
følgelig en blød beslutning med 
forbehold, men det er ikke desto 
mindre vores nuværende udgangs- 
punkt. Bliv ikke overrasket, hvis 
bladet alligevel skulle udkomme, 
selvom det var meningen, at det 
skulle holde kæft, for man kan 
aldrig vide. 

Det har altid været af stor be- 
tydning, at Orkanen kan blive 
brugt til at diskutere og inspirere 
gennem indsendelse af bidrag, og 
det vil vi gerne blive ved med at slå 
kraftigt på. Sidder der noget antiau- 
toritært og frihedselskende fast i 
dig, som vil ud, så opfordres du til 
at dele det med os (og alle andre!). 

I dette nummer af Orkanen kan 
du bl.a. læse om anarkiet, der mu- 
ligvis lurer ude i horisonten; om 
den meget let tilgængelige og åben- 
lyse overvågning i Københavns ga- 
der; og ikke mindst om mørkets 
falskhed og fravær i samfundet og 
livet. Derudover lidt nyheder fra 
her og der, der f.eks. tager fat i si- 
tuationen omkring Flydende By(!). 
Desuden introducerer vi som noget 
helt nyt en tegneseriestribe, som 
forhåbentligt bliver vel modtaget 
(ligesom alt det andet fra bladet, 
både nu og tidligere..). 

Vi hilser solidarisk på alle vores 
kammerater, både bag og udenfor 
murene, som kæmper for autoritet- 
ernes fald, og vi håber på et dejligt, 
farligt resterende 2018. 

Hey! + 

orkan 


Orkanen 


[Sorte horisonter] 


Fortsat fra forsiden 

Det skal ikke forstås som en afledning 
af den spanske anarkist Durrutis fa- 
møse citat om at destruktion ikke af- 
skrækker os, fordi vi allerede har byg- 
get en ny verden op i vore hjerter, om 
end det smager lidt deraf. Jeg går net- 
op ikke til angreb på autoriteterne i 
dette samfund med en klokkeklar og 
færdigbagt idé om en alternativ ver- 
den, hverken i mit hjerte, i en bog i 
baglommen, eller noget andet sted. 
Langt fra. Jeg har mine antiautoritære 
og anarkistiske ideer, min vilje til at 
realisere dem samt min fjendske vol- 
delighed i tilfælde af at jeg møder au- 
toritær modstand, og så går jeg til 
værks, alt det jeg overhovedet kan 
overskue. Jeg gør mig ikke i detaljer 
omkring en ny verden, og slet ikke en 
ny normalitet, en ny stasis, og jeg har 
kun latter og afsky tilovers for kom- 
promissøgende forslag såsom anarkis- 
tiske privatøkonomier, anarkistiske 
andelsboligforeningers vedtægtsmæs- 
sige udformninger, anarkistiske parla- 
mentsvalg og alle mulige andre bor- 
gerlige lorteforslag, som folk formår at 
mase ind i en forestillingen om en 
verden af anarki. 

Jeg har en masse liv i mig, som skal 
realiseres og udbygges. Jeg besidder 
tonsvis af frihed i mit sind, som jeg vil 
lade eksplodere; alene og sammen med 
andre. Jeg har en retning, men jeg ken- 
der på mange måder ikke vejens for- 
løb, udseende eller tilstand. Jeg er helt 
med på, at tendensen til næserynken 
overfor oprørsk anarkisme netop 
(også) sker, når der tales i ukonkrete 
tunger, som jeg gør nu, såfremt snak- 
ken falder på verdens udformning 


ovenpå en voldelig revolution. Det 
kommer på ingen måde bag på mig. Vi 
er med den normative kultur, herunder 
opdragelse og uddannelse med et ty- 
deligt islæt, vant til at tænke meget 
specifikt, når det kommer til handling 
og konsekvens. Derfor også i venstre- 
radikale kredse, som er meget socia- 
listisk betonede, herunder indenfor 
den hertillands herskende ”anarkis- 
tiske diskurs, der handler det om at 
være enormt målorienteret i forhold til 
fremtiden. Det handler om at analysere 
samfundet meget nært, og så agere 
konstruktivt og forståeligt for omver- 
denen for at generere en ny og forud- 
sigelig orden. Der skal hele tiden være 
en art dialog mellem os og fjenden, så 
vi ligesom forstår hinanden gennem 
vores respektive krigshandlinger. Det 
er jeg alt sammen lodret uenig i, for 
det kan aldrig være sådan, at vi sejrer. 
Aldrig. Grænseløshed, et skarpt fokus 
på både konkrete midler og konkrete 
mål, der løbende vejes op mod hinan- 
den, og ikke mindst principfasthed; det 
er sådan vi arbejder os fremad. Spørg 
vores fjender, om ikke de allerede har 
luret vores svage punkter. Spørg jer 
selv, om ikke I mærker, at de ved at 
trykke på netop disse punkter er i 
stand til at gøre hvad som helst for at 
holde os nede, og at de i langt de fleste 
tilfælde gør lige nøjagtig det… 


NG 


VIL REVOLUTIONEN blive smertefri og 
ikke-voldelig? Ligeså lidt som magt- 
havere ønsker af afgive magten. Sådan 
fungerer verden i min optik. Hvis her- 
skerne agtede at give afkald på privi- 


legier, skyde sig selv, hip som hap, så 
havde der været en magtopløsning for 
længst, og altså en mulighed for at 
bryde med autoriteternes kvælertag 
uden brug af vold. Det skete ikke den- 
gang, og det gør det ikke nu, fordi der 
ingen vilje er til den form for foran- 
dring. Fordi magt korrumperer, og 
fordi herredømmet i sidste ende vil 
udføre de mest grusomme handlinger 
for at holde fast på den. 

Uanset smerten og kaosset, dog, så 
vil det være uendeligt mange gange 
bedre, end sådan som tingene fungerer 
nu. Lænkerne er smedet, og vi er ak- 
tivt, bevidst, og ubevidst, slaver for en 
dagsorden udenfor vores kontrol, med 
mindre vi omfavner oprøret, som er 
den eneste modgift. Frihed er dog ikke 
bare noget, du kan realisere for dig 
selv. Det giver ingen mening at forsøge 
at negligere andres undertrykkelse blot 
fordi din egen illusoriske frihed er op- 
nået. Agerer du passivt overfor enhver 
undertrykkelse, så legitimerer du den, 
og så er anarkiet en umulighed. Ingen 
er frie, før alle er frie. Uden autoriteter 
ville vi for alvor have muligheden for 
at realisere os selv, skabe vores liv som 
det passer os, på lige fod med alle 
andre. 


) Grænseløshed, et 
skarpt fokus på både 
konkrete midler og konkrete 
mål, der løbende vejes op 
mod hinanden, og ikke 
mindst principfasthed; det er 
sådan vi arbejder os fremad. 


at forlade stedet, selvom 


Rygter 


Notitser 


Flydende By 


De seneste par uger har 
været stressende for folkene 
i det klimaaktivistiske kol- 
lektiv Flydende By, og lige- 
ledes for alle brugerne af 
denne fantastiske lagerhal, 
som rummer så mange mu- 
ligheder og stabler fede 
events på benene. Flydende 
By fik meget pludseligt den 
besked af deres udlejer, at 
deres kontrakt var opsagt og 
at de havde under 2 uger til 


deres kontrakt først udløber 
i november 719. Det virker 
alt sammen en smule mær- 
keligt, eftersom at udlejerne 
ikke har givet udtryk for at 
der skulle være problemer 
hidtil, men når man graver 
dybere ned i den lort der 
hedder Big Business så en- 
der alting jo som bekendt 
med at give mening. Ikke at 
det på nogen måde er en 
nyhed, at alternative rum 
bliver lukket ned, og smad- 
ret til sidste brosten, men 
Flydende By spiller (stort 
set) efter reglerne, og ligger 
så langt fra magasin-shop- 
pende mennesker som 
muligt — endnu da; Flydende 
By har nemlig lejet lagerhal- 
len af deres naboer trans- 
portfirmaet ”Egon's busser”, 


men det er sådan set "Freja 
ejendomme der ejer begge 
grunde. Og ”Freja' har fået 
travlt med at gentrificere 
hele området og har tilsyne- 
ladende fået et OK fra bos- 
sen. ”Lille Vesterbro”, som 
Frank Jensen døbte det (lige 
det vi mangler!), og de 
tænker, at byggeriet skal 
være færdigt i "23/24. Det er 
klart, at hvis de skal bygge 
en hel ny bydel i det om- 
råde, så kan Flydende By 
ikke være en del af det - de 
skal ud. 

Det lader dog til at de har 
trukket lidt i land igen med 
deres trusler om øjeblikkelig 
rydning. 

Uanset hvad: Orkanen føl- 
ger udviklingen nøje, og 
superfedt, hvis du ville gøre 
det samme! 


Nej, Orkanen er ikke gået ud 
af "produktion, som det, 
måske ikke overraskende, 
bemærkes nærmest en 
passant i Vesterbro anarkis- 
ternes officielle mødedags- 
orden. Så vidt vides, forelig- 
ger der ingen verifikation 
herfra om at bladet skulle 
være annulleret, men det 
kan selvfølgelig alt sammen 
bero på en misforståelse. 
Mere interessant er det dog, 
at førnævnte anarkister hol- 
der eksistensen af Orkanen 
op som et værn mod selv at 
skabe et propagandablad 
(deres ordvalg). Det er ham- 
rende ærgerligt, for det er da 
ikke fordi, at der kan kom- 
me for mange anarkistiske 
platforme på banen, (eller at 
det i forvejen forholder sig 


Akkurat hvordan det ville komme i 
stand har jeg som sagt ikke den store 
anelse om. Måske ville der komme en 
masse nye mennesker med nye, gamle 
ideer om at undertrykke, hvilket ville 
antænde en ny social krig, selvfølgelig, 
for den ene undertrykker er ligeså u- 
ønsket som den anden. 

Ja, jeg ville som individ møde bump 
på vejen, og det ville du helt sikkert 
også, og det ville være okay, fordi det 
er en del af livet uden undertrykkelse, 
dvs. særligt en del af livet, når man 
ikke er en undertrykker. Det ville til 
tider være hårdt at eksistere, men jeg 
ville kunne leve. Ulig sådan som det er 
nu, hvor tingene er omvendt. I det 
bestående samfund er det for mig en 
kamp at leve. Til gengæld er det muligt 
for mig at eksistere, dvs. tilvejebringe 
tag over hovedet, mad på bordet, tøj på 
kroppen, en computer og en blød seng, 
en cykel og lommepenge til øl og 
cigaretter. Jeg bliver kaldt utaknem- 
melig for dette samfunds rigdom og 
såkaldte velfærd, når jeg sådan stiller 
mig utilfreds op, men jeg kan ikke 
nyde disse ting, når de er ”mine” som 
følge af undertrykkelse, og jeg forarges 
over at andre kan. Jeg ser blodsprøjt 
over det hele, jeg hører klageråb. Jeg 
føler mig så ond og afskyvækkende. 

Jeg vil ikke gøre mig til dommer 
over, hvor let eller svært det er for alle 
at eksistere i det her samfund, for folk 
har forskellige variationer i deres liv, 
der påvirker dem i øst og vest. Jeg vil 
dog slå fast, at ingen som helst besid- 
der nogen tilladelse til at undertrykke 
andre, uanset hvem de er. Hvis folk 
gerne vil undertrykkes, bl.a. ved at 
omfavne politi, militær, hierarkier, 


Orkanen 


politikere, fængsler, grænser, nationer 
osv., så undertrykkes de — som jeg ser 
det — per definition ikke af de under- 
trykkende instanser og strukturer, som 
de har valgt at omfavne. I stedet ind- 
træder de i et ideologisk fællesskab, 
hvor undertrykkelse ikke ses som 
noget uønsket og skadeligt. Det gør 
automatisk disse mennesker til be- 
vidste besiddere af undertrykkende 
ideer og handlinger, hvor det ikke er 
nok at lade intentionen om ikke at 
være en undertrykker råde. Det bety- 
der intet, når resultatet er det stik 
modsatte. 


”) Jeg bliver kaldt utak- 
nemmelig for dette 
samfunds rigdom og så- 
kaldte velfærd, når jeg 
sådan stiller mig utilfreds 
op, men jeg kan ikke nyde 
disse ting, når de er "mine" 
som følge af undertrykkelse, 
og jeg forarges over at 
andre kan. 


Jeg kan eksistere, men ikke leve, når 
jeg gør så meget urimelig skade som er 
tilfældet, og jeg vil ikke acceptere ting- 
enes tilstand, for jeg vil leve! Jeg besid- 
der, ligesom dig, ikke en skid tilladelse 
til de uhyrligheder jeg er medansvarlig 
for, og det gnaver i mig, og jeg hader 
mig selv for det. Jeg vil derfor ødelæg- 
ge de mekanismer og mennesker, som 
sørger for at dette samfund består, og 
som er båret af denne undertrykkelse. 
Jeg vil ødelægge den medansvarlige del 
af mig selv. Jeg vil ødelægge det hele. 
ALTERNATIVET VIL således altid være 


der. Ønskede vi at undslippe det, ville 
det ikke være muligt for os. Blot kan vi 
ej gøre meget mere end at gøre os 
nogle konstant improviserede forhåb- 
ninger om, hvordan et sådant alterna- 
tiv kunne se ud. Anarkiet ligger nemlig 
ikke præfigureret. Det er ikke en mo- 
den frugt, parat til at vi plukker den og 
mæsker os i den. Vi lever ikke i en de- 
terministisk verden, og derfor både 
realiseres og modarbejdes anarkiet lø- 
bende, alt afhængig af vores hand- 
linger. Alternativet starter sin udform- 
ning i det øjeblik, vi som individer 
trækker en ufravigelig streg i sandet 
mellem hvem vi er og hvilket liv, vi øn- 
sker at leve på den ene side, og så hvil- 
ke forhindringer der ligger forude og 
hvordan vi skal overkomme dem på 
den anden. 


) Anarkiet ligger nemlig 
ikke præfigureret. Det 
er ikke en moden frugt, 
parat til at vi plukker den og 
mæsker os i den. Vi lever ik- 
ke i en deterministisk ver- 
den, og derfor både reali- 
seres og modarbejdes anar- 
kiet løbende, alt afhængig af 
vores handlinger. 
Derfra må vi tage det som det kommer, 
handle i overensstemmelse med vores 
antiautoritære overbevisning, samt 
være vidende om at krigen mod autori- 
teterne og deres undertrykkelse fort- 
sætter, så længe at disse, alle som én, 


vælger frihed for alle fra. & 
Stenskriger 


således!). Så, lad endelig ik- 
ke Orkanens fortsatte eksis- 
tens holde jer tilbage, Ves- 
terbro anarkister, og det 
gælder i øvrigt også alle jer 
andre. 


Reaktionær 

Velhavere og pressefolk 

fik sig noget af en overras- 
kelse ved en auktion i det 
berømte auktionshus 
Sothesby's, da en original 
Banksy-tegning blev sat til 
salg. Umiddelbart efter ham- 
merslag startede en maku- 
lator i bunden af rammen, 
og tegningen blev skåret 
halvt i strimler. Ovenpå den- 
ne begivenhed er kultureli- 
ten faldet i svimer, ikke fordi 
et kunstværk er blevet for- 
søgt destrueret, men fordi 
Banksys kant, hans frækhed, 


hans dristighed, hans re- 
belskhed (yderligere) har sik- 
ret ham en plads i det gode 
selskab. Banksy er endnu en 
nyttig idiot for middel- og 
overklassen, ak ja, og hvem 
skulle nogensinde have fore- 
stillet sig et sådant scenari- 
um? Køberen besluttede sig 
da også for at beholde teg- 
ningen efterfølgende, for nu 
var vedkommende i sandhed 
i besiddelse af et stykke 
kunsthistorie. De riges 
kunsthistorie, selvfølgelig. 
Tak, Banksy, for dit bidrag. 


Varm kartoffel 
Regeringen har bebudet, at 
de agter at deltage mere ak- 
tivt i diskussionen omkring 
ernæring, fordi den pligtop- 
fyldende ser det som dens 
opgave, at sikre sig en sund 


befolkning, og ikke mindst 
hjælpe folket med at skille 
fake news fra videnskab og 
fornuft. Tænk, hvis folk 
f.eks. ikke kunne gå på ar- 
bejde og slide sig ihjel for 
”samfundets bedste". 

Med en miljø- og føde- 
vareminister der officielt har 
udtrykt sin ubetingede kær- 
lighed til bacon, og en dansk 
mejerigigant, der i sine re- 
klamer maner til besindig- 
hed omkring de sundheds- 
mæssige problematikker ved 
mælk, dvs. arbejder ihærdigt 
for at folk skal tylle mere 
mælk i sig, for dermed at 
blive endnu mere rige og 
magtfulde, ja, så giver det 
hele jo måske meget god 
mening? Bare ikke god me- 
ning for miljø, sundhed, og 
etik. 


Oprør 
På den jyske hede har der 
længe fundet en utrættelig 
kamp sted. På den ene side 
har vi den ondsindede stat, 
forklædt som kommune. På 
den anden side har vi den 
lille mand. Striden bunder i, 
at kommunen har anlagt en 
vej, så den rager ind over 
denne lille mands jordbesid- 
delse, og retfærdigheden er 
sket fyldest: Højesteret har 
afgjort, at vejen er ulovligt 
anlagt, så hurra for det. Den 
lille mand er iøvrigt Martin 
Lund Madsen, danmarks 
største svinebonde med over 
150.000 henrettelsesværdige 
sjæle under bæltet, og med 
ca. 50 millioner kr. i ejenka- 
pital. Ja, de rige skal man 
sgu ikke pisse på! 

»… Fortsættes på s. 5 

Hjælp til selvhjælp 
sv, 
Dette er et eksempel på afbrænding af overvågningskameraskabe, men metoden er den 


samme til andre typer elektricitetsskabe. Hvis man ønsker at prikke øjnene ud på staten 
(og det gør man jo), så er dette en hurtig og effektiv måde at gøre det på. Enjoy. 


Ingredienser (uden fingeraftryk + DNA): 


- 1,5 liter flaske - 
- Benzin - 
- Motorolie eller lampeolie - 
- Brækjern - 
- Klude (eller andet stof) - 


Forberedelse: 
- Tøm en 1,5 liters flaske. Fyld den med % benzin og %4 lampeolie eller motorolie - 
- Anskaf de mest almindelige klude, du kan finde. Det samme gør sig gældende, hvis andet stof bruges - 


- Husk brækjernet - 
- Overvej hvordan du minimerer risikoen for genkendelse - 


Fremgangsmåde: 


- Brug brækjernet til at åbne døren på skabet, som står placeret i nærheden af overvågningskameraerne - 
- Læg dit stof i bunden af skabet, og plask det til med noget af indholdet fra flasken - 
- Stil flasken op i skabet med resten af indholdet - 
- Smid et brændende stykke stof ind i skabet fra mindst en meters afstand - 
- Kom afsted! - 


- E NONE nl = 


FE RE EM RE HER RR RR RE RR RE RER FR ER RR RR RE RER FB FR RR RR RR 


Brænd al overvågning 


Hvis du mangler inspiration, og/eller detaljerede guides til flere sprængfarlige former for oprør, så kan du med 
fordel besøge en side som denne: https://warriorup.noblogs.org/guides 


HUSK: internetsikkerhed til alle tider! Er du i tvivl om hvordan, så kan du f.eks. læse om det på 
http://orkanen.noblogs.org i nr. 6, 1 årg. under overskriften ”Internet- og computersikkerhed. 

Krydsets veje 


Samfundsrøntgen. Det er på ingen måde en nyhed, at vi som antiautoritære revolutionære afskyr overvågning, 
snarere tværtimod. Og skønt det heller ikke med god samvittighed kan siges, at snakken om overvågning er ny, 
forbliver holdningen den samme, nemlig, at vi kontrolleres i stigende grad, og ikke nok med det: meget af denne 


kontrol er lige for næsen af os, og dens uundgåelighed griber i sandhed om sig. 


Helt tilbage i året 2011 kunne man i 
medierne læse om, hvordan Danmark 
med sine 350.000 overvågningskamera- 
er har overgået England, der ellers i 
mange år havde været kendt for deres 
overvågende natur gennem det notor- 
isk omfattende CCTV (Closed-circuit 
television). SikkerhedsBranchen — Den 
Danske Brancheforening for Sikkerhed 
og Sikring — anslog i 2013, at der var 
omkring 500.000 overvågningskamera- 
er, og dette tal steg i 2015 til 600.000 
enheder, herunder 100.000 kameraer i 
privaten. Året efter opjusterede Sik- 
kerhedsBranchen så sit hidtidige esti- 
mat med en tredobling i form af 1,5 
millioner kameraer i Danmark. I dag er 
det på ingen måde forventeligt at 
antallet af overvågningskameraer er 
faldet, tværtimod. Som nævnt er der 
kommet en hel del videoovervågning 
til, i og omkring danskernes private 
hjem, og så står erhvervslivet for en 
stor del af dette hårrejsende antal også. 
Resten er at finde i det såkaldte 
offentlige rum, dvs. ved offentlige 
institutioner og på gader og stræder. 
Der findes mange praktiske eksem- 
pler på trafikovervågning, om det er 
markedsstyret ved at opsnappe MAC- 
adresser i folks smartphones via sen- 
sorer, eller i forskningsøjemed gennem 
intelligente kameraer, fordi man øn- 
sker at forebygge trafikuheld. Tilmed 
droner er blevet en vigtig spiller for 
staten, så de kan monitorere stort og 
småt, og tilbage i 2014 blev Vejdirekto- 
ratet medlem af UAS Denmark (test- 
center for droneflyvning på Fyn), hvor 
også Beredskabsstyrelsen, politiet, og 
ikke mindst Styrelsen for Dataforsy- 
ning og Effektivisering, der hører 
under Energi-, Forsynings- og Klima- 
ministeriet også er medlemmer. 


Øjet i midten 

Særligt i København har der i det 
seneste år været en alarmerende for- 
øgelse i antallet af overvågningskame- 
raer, og det er tilsyneladende gået stille 
og roligt under radaren. Små sorte 
kugleformede kameraer er blevet opsat 
ved adskillige vejkryds rundt omkring 
i byen, men også andre steder. Det 
siges, at det er trafikovervågning, der 
skal sikre en mere flydende trafik på 
de tætpakkede veje, men det lyder ikke 
plausibelt. De er nemlig ikke kun op- 
sat, hvor der normalt, eller bare spora- 
disk, er trafikal trængsel, men også på 
andre, mindre veje, stier osv. Man taler 
om, at det er en hjælp til de mange 
udrykningskøretøjer på vejene i Kø- 
benhavn. Ved at et kamera opfanger et 
sådant køretøj, sender det besked til 
lysreguleringen, som derefter tilpasser 
sig situationen. Så er der ideen om, at 
de er sat op for at ramme den køben- 
havnske bandeaktivitet, og her er der 
nok noget relevans at finde, men det er 
langt fra hele historien. Overvågning- 
en er ikke begrænset til disse uønskede 
mennesker, og deres gøren og laden. 
Det er den ikke, fordi den rammer os 
alle — et kamera i funktion ekskluderer 
ikke. 

Størstedelen af det offentlige rum i 
København består af en eller anden 
form for vejnet, hvor mennesker 
færdes. Hvis man skal rundt i byen, 
skal man altså benytte sig af dette 
vejnet, og derfor er det blevet noget 
nær umuligt at undgå detektion. Det er 
ikke længere nok at holde sig væk fra 
f.eks. offentlig transport og signalaf- 
givende apparater. Det kan ligeledes 
være utilstrækkeligt, og farligt, at 
trodse overvågningen, og i stedet æn- 
dre sit udseende så man er svært gen- 
kendelig, fordi det er ens generelle 


færden, der bliver problematisk. Det er 
ligemeget om du er maskeret (hvilket i 
øvrigt er blevet markant mere op- 
mærksomhedssugende pga. kriminali- 
sering), når du færdes rundt i byen, 
hvis det er muligt at følge dig fra A til 
B, fra kamera til kamera. 

I forhold til overvågning, og særligt 
den omsiggribende videoovervågning 
af de københavnske gader, er det nød- 
vendigt at formulere og praktisere ef- 
fektive modsvar til denne uønskede 
udvikling, uanset hvad 'befolkningen', 
'ordensmagten', eller 'politikere' måtte 
sige eller gøre. Der er brug for en kort- 
lægning af problemets omfang: hvor 
sidder alle disse kameraer helt præcist? 
Hvem sætter dem op? Hvornår sættes 
de op? Hvor får de strøm fra? Derud- 
over er der behov for en diskussion af 
en løsning på dette problem. Ikke be- 
grænset til f.eks. paroler og klister- 
mærker der italesætter, hvordan al 
overvågning stinker osv., men en 
diskussion som er nødt til at resultere i 
konkrete og irreversible handlinger, 
der skal søge at gøre op med netop 
dette problem. 

Bevægelsesfriheden i København er 
under angreb i en hidtil uset grad. Via 
dette angreb sker der en regulering af 
adfærd. Under dette åg instrumenta- 
liseres mennesket, og disse forhold er 
ikke levedygtige for den frihed, der 
gløder og brænder. Det kan ikke være 
rigtigt, at mennesket ikke kan være til 
uden at blive kigget over skulderen. 
Det er meget muligt, at nogen vil våges 
over, men når andre samtidig nægter at 
acceptere overvågning, så må skoene 
kridtes. Så bliver konflikten til, og så 
må der forløses. € 


Karpe Fiscås 


[Notitser] 
Fortsat fra side 2-3 


Folkefjender 

Politiets pilotprojekt om at 
få samtlige overvågnings- 
kameraer i Danmark regi- 
streret i en central database, 
til opklaring af lovovertræ- 
delser bliver nu udvidet. Det 
er (endnu) ikke lovpligtigt 
for en ejer af et overvåg- 
ningskamera at lade sig re- 


gistrere, men er det over- 
hovedet nødvendigt? Fryg- 
ten for kriminalitet, herun- 
der terror, er større end 
ønsket om frihed og privat- 
liv; det har vi allerede set 
talrige eksempler på. Og 
med store dele af befolk- 
ningens selvpromovering og 
overgivelse af selvet gennem 
diverse platforme, så er det 
nok blot en naturlig udvik- 
ling. Hvis ikke man ønsker 


at blive totalt udfrittet til 
andre menneskers skue, er 
man socialt utilpasset. Hvis 
man ikke ønsker at blive 
foreviget på teleelektronisk 
vis, er man juridisk mis- 
tænkelig. Så, hvorfor ikke 
lade sig registrere? Fordi du 
gennem registrering giver 
staten mulighed for at 
spionere (yderligere) på dig, 
og dem omkring dig. Frihed 


skal maksimeres, ikke 


tæmmes, og mennesket kan 
ikke styres til frihed. Det 
kan styres til ufrihed, og 
hvis det er, hvad folket øn- 
sker, så fuck folket. Hjælper 
folket politiet, spærrer de sig 
selv inde, og det er tragisk 
osv., men altså, de hiver for 
helvede andre med ned, hvis 
ikke disse slår og sparker 
hårdt fra sig. Slå og spark 
alt, hvad I kan! & 

onb 

Nattens hjerter Q7 


Mørket er en fjende af det moderne 
samfund. Det betyder, at milliardvis af 
sorte pletter af intethed konstant dri- 
ves bort, helt tilbage til anticivilisa- 
tionens ødemark, der er det moderne 
menneskes evige fortid og glemsel. 
Mørket er så afskåret fra vores hyper- 
super-futuro-levevis, at det ses som en 
abnormitet, og hvad betyder det? Det 
betyder, at mørket på et samfundsmæs- 
sigt plan er blevet et kuriosum, en und- 
tagelse, et uheld, eller et angreb. An- 
grebet kommer vi tilbage til. 

Enhver form for lys er blevet den 
eneherskende normalitet, hvilket vil 
sige, at mørket er henfaldet til at være 
noget falsk, kunstigt, noget ukurant. 
Det tænker vi ikke over, nej, fordi vi er 
vant til denne nuværende tilstand, vi 
higer endda efter den og bliver ved 
med at give den næring, for vi kan 
ærligt talt ikke leve uden den. 


) Det moderne 
samfund bugner for 
evigt med lys, for når sol- 
en går ned, lyser tusind- 
vis af erstatningssole op, 
og mange af dem lyste 


allerede, da solen stod 

på. 

Hvis du skal sove et sted, er rummet 
hvori du lukker dine øjne almindelig- 
vis mørklagt, men i langt de fleste til- 
fælde er lyset aldrig helt borte. Ikke 
længere. Lyset fra telefonen, uret, 
sprækken under døren eller mellem 
gardinerne ligger på lur. Skønt mørket 
i dette rum — hvori du havde lagt dig 
til at sove — var sort som kul, så er det 
blot et knappenålshoved af mørke i 
ellers eksplosivt oplyste omgivelser. 
Også selvom det ikke umiddelbart ser 
sådan ud. Lyset trænger sig på, venter 
på at bryde ud af batteriernes og 
ledningernes fangenskab, beordret til 
at fremadstorme med uhæmmet kraft. 
Det er muligt, at du slukker lyset før 
du falder i søvn, eller når du forlader et 
rum, men at slukke samfundets lys er 
en ganske anden ting; der hersker en 
konstant følelse af, at du aldrig tilnær- 
melsvist kan fremme mørket. Det mo- 
derne samfund bugner for evigt med 
lys, for når solen går ned, lyser tusind- 
vis af erstatningssole op, og mange af 
dem lyste allerede, da solen stod på. 

Lys er blevet lig sikkerhed, mørke er 
blevet lig frygt; lyder den rationali- 
sering en smule bekendt? I mørket 
sker ting, som vi ikke vil kendes ved, 
som vi ikke har lyst til at tænke på, 


og her taler jeg udelukkende 

om de ting, som foregår i 

ensomhed, aldeles alene 

i en ravnsort virkelighed. 

Mørket er beskidt og 

perverteret. Vi falder i 

mørket, rører ved 

noget ildelugtende eller 

smertefuldt, og vores tanker, der strå- 
ler ud i dette tilsyneladende ingenting 
er i fare for at blive overtaget og for- 
vrænget til det værre. 

Samfundet fører krig mod både 
mørket og mennesket, og begge dele 
gør os diagnosticérbart syge med de- 
pression og forfald, så vi ikke kan hol- 
de hjulene kørende. Mørket er blevet 
en løbende usikkerhed i vores tilvæ- 
relser. Vi skal hele tiden være opmærk- 
somme på, hvordan frygten for mørket 
er noget reelt og legitimt. Alt kan ske i 
mørket, og vi er i dets vold. Vi har 
ingen kontrol, intet overblik. Vi er et 
bytte, som en dunkel verden venter på 
at fortære. 


), Ingen tvivl om, at 
lyset fortrænger os, 
der har mørket stående 
meget nært. Os, der 
finder trøst og mystik i 
mørket, og som higer 
efter mere af det sorte 
stads i vores liv. 


Men er det ikke noget pis, at se så 
entydigt og overdrevet på mørket, for 
rummer det ikke snarere uanede unik- 
ke muligheder, altså, og uanede glæde- 
lige overraskelser? Gu gør det så. Jeg 
taler ikke nødvendigvis om, at mørket 
slører dine spor i natten, når du på op- 
rørsk vis angriber dine fjender, selvom 
det også er en vældig konsekvens. Jeg 
taler om alle mulige andre former for 
liv i mørket. Jeg taler om det ukendte, 
men jeg taler også om en opblomstring 
af ellers fortabte menneskelige tilbøje- 
ligheder. Alene i mørket, ja, men så ab- 
solut også mødet med hinanden i mør- 
ket. Så, når lyset forsvinder er vi alene, 
men vi er også sammen, for vi vil have 
mørket til fælles, imens at lyset hoved- 
sagligt er til for hver enkelt af os. 

Ingen tvivl om, at lyset fortrænger 
os, der har mørket stående meget nært. 
Os, der finder trøst og mystik i mørket, 
og som higer efter mere af det sorte 
stads i vores liv. Et angreb på lyset, i 
dets på alle måder forurenende over- 
flod, er derfor ønskværdigt for os, også 
fordi vi vil have mørket for, hvad det 
ville være, hvis ikke det blev afskåret; 

omsiggribende, sort, tomt. Der er noget 
smukt og eftertragtet i den form for 
intethed, ikke altid og til evig tid, men 
som en indånding uden en tyk smag af 
dieselpartikler og brændt plastik. 

Angrebet, i forhold til mørket, er 
tosidet. På den ene side handler det om 
at fortrænge lyset, som hæmmer mør- 
ket. Der skal være plads til mere mør- 
ke, og det skyldes ikke melankoli, hvil- 
ket måske kan være svært at begribe. 
Lyset er mere end bare lys. Det er 
infrastruktur, det er en gevaldig sum- 
men af kontrolleret og undertrykkende 
kraft for ørerne; det er buldrende ener- 
gi, der river os i stykker, river os fra 
hinanden, men som på samme tid for- 
binder os; vi mærker det bare ikke, og 
når vi gør, er det som om vi accepterer 
forbindelsen, fordi der alligevel ikke er 
noget, vi kan gøre ved den. 

Den anden side af angrebet ligger 
selvfølgelig i de aggressive muligheder, 
som mørket medfører. Lys kortlægger 
bevægelse, farver, former. Det mulig- 
gør overvågning, indordning. Det blot- 
ter hemmeligheder. Lyset hæmmer det 
voldelige oprør, sådan som jeg ser det, 
og derfor må det vige. Vige for fjenden 
der er mine intentioner og mig. Lyset, 
det strukturelle af slagsen, som er mit 
fokus, opretholder samfundet, og er 
samtidigt en integreret del af samfun- 
det. Det ene kan ikke leve uden det an- 
det, og jeg kan leve uden begge. 

Jeg drømmer om mørkets sejr i form 
af strømafbrydelser, om nedbrændte 
transformatorstationer og forfrosne 
højspændingsledninger, så jeg kan få et 
pusterum, og så verden kan løsrive sig 
fra denne pulserende spændetrøje. 
Staten arbejder intensivt på at decen- 
tralisere sit elektriske virke, men ude- 
lukkende for at sikre sin netværks- 
magt mod omfattende angreb og uheld. 
Det er netop i denne decentralisering, 
at staten gør det lysende klart, hvordan 
dens tilsluttede kredsløb er sårbare. 
Der er ubevæbnede nodalpunkter at 
identificere, for at maksimere skaden, 
og det er mit syn på sagen. Hvis du 
elsker mørket, og dets muligheder og 
samfundsnedbrydende karakter som 
jeg gør, så har vi muligvis dette syn til 
fælles. & 


Sortseeren 


Tillid er et interessant begreb. Hvis 
man ikke har tillid til nogen som helst 
så er det meget svært, hvis ikke helt 
umuligt, at fungere i denne verden. Det 
samme gør sig gældende, hvis man sto- 
ler på alle. Engang for længe siden 
synes jeg ligesom, at jeg måtte vælge 
side, og lagde mig derfor meget tæt op 
af ”trust-no-one” polen, hvilket har 
resulteret i, at jeg bliver set som en 
utilnærmelig, bitter og aggressiv per- 
son. Det har jeg selvfølgelig ikke noget 
problem med, for hvem er ”de' over- 
hovedet? Bare endnu en flok fake- 
asses, som jeg aldrig ville stole på al- 
ligevel. Eller ville jeg, for det er selv- 
følgelig hele problemet med min til- 
gang til (de fleste) folk, dét, at de aldrig 
rigtigt får en chance. 

Tillid hænger uløseligt sammen med 
kærlighed, og had til mistillid. Og jeg 
kan faktisk ikke lide de fleste mennes- 
ker. Jeg tror nu alligevel, at der findes 
andre som mig derude, men det finder 
jeg nok bare aldrig ud af det, for jeg 
ville afvise vedkommende ved den 
mindste tilnærmelse. Ak. 

Jeg forstår ikke rigtigt, hvordan 
andre anarkister bærer sig ad med at 
indgå i alle mulige underlige former 
for fællesskab med de der ”andre”, du 
ved, ”ikke-anarkisterne”, ”de normale". 
Eller gør I overhovedet det? Har I det 
egentlig godt? Jeg er klar over, at jeg 
skal arbejde lidt med mine mistillids- 
problemer. Jeg kan faktisk godt selv se 
det, men det er jo bare lige dét, at 
fremmede mennesker, bekendte og 
endda nogle selverklærede anarkister i 
mine øjne ligner sådan nogle små 
minirepræsentanter for staten. De taler 
statens sprog, når de kalder mig for 
voldelig, fordi jeg f.eks. gerne vil 
brænde diverse undertrykkende insti- 
tutioner ned, de legitimerer statens ek- 
sistens blandt andet igennem deres 
stemmesedler, som de sætter små 
klamme krydser på ud for dem, de ger- 
ne vil undertrykkes af i morgen, de 
kan virkelig godt lide at ringe til pan- 
serne og føle sig som gode borgere der 
gør deres pligt, de fleste af disse men- 
nesker vil hellere se mig rådne op i et 
fængsel, end de vil se dette fængsel af 
et samfund i flammer. De står i vejen 
for mit og mange andres ønske om 
frihed. 

Nej, jeg stoler ikke på disse mennes- 
ker som udgør langt over 90% af be- 
folkningen, men det er heller ikke dem, 
jeg er ked af at udelukke fra min til- 
lidscirkel, det er selvfølgelig de poten- 
tielle kammerater. Jer, der gerne vil 
brænde byen ned sammen med mig. 
Når jeg tager optimisthatten på, så véd 

jeg, at I er derude et sted, og vi skal 
nok finde hinanden. Imellemtiden 
klarer jeg mig nu også ganske fint 
alene. Vi ses måske ved bålet. & 


had - kærlighed 
staten — mennesker 
folk — anarkister 


Tot 


Nyt fra 
Hourriya 


Der er kommet endnu en international 
anarchist pamphlet fra Hourriya, som 
varmt kan anbefales; Journey 
towards the abyss - scattered 
reflections on the techoworld. Den 
fås i Bogcaféen Halmtorvet til ca. 20 
kr., og dér kan det også være, at du 
kan skaffe dig nogle af de tidligere 
pamfletter fra Hourriya. Tjek deres 
hjemmeside ud for mere info: 
hourriya.noblogs.org 


Radikalt Røre 


Queer film klub; 
Queer film klub er tilbage i København! 
Indtil videre har der været filmvisninger 
henover tre søndage, som alle har fundet 
sted i Café Mellemrummet. Forhåbentlig 
fortsætter disse events ufortrødent. 

Hold øje med Dukop! 


Lancering af ny venstreradikal 
platform; 

Den 17. november lanceres en ny online 
platform ved navn Konfront, og det har 
efter sigende ligget i kortene længe. Det 
er ingen hemmelighed, at der er seriøs 
mangel på venstreradikale, antiautori- 
tære og anarkistiske platforme, og sær- 
ligt platforme der vedrører forhold in- 
denfor de dansk-optrukne grænser. Det 
betyder ikke, at alting er fryd og gam- 
men; At kalde noget antifascistisk, femi- 
nistisk og revolutionært er aldrig gratis, 
og det skal blive spændende at se om 
folkene bag Konfront, og tillige dets bi- 
dragsydere, formår at leve op til disse 
fantastiske grundideer. Det sidste, som vi 
mangler er (flere) tomme slogans og au- 
toritetstro nikkedukker. 


Anarkistisk bogmesse i Umeå 
(nordlige del af den svenske stat) 
fra torsdag den. 29 november til 
søndag den. 2. december. Se mere 

info på https://2018.uabokmassa.se/ 


x> Støt Orkanen & 


Bliv støtteabonnent og få Orkanen 
i din postkasse hver måned. 

200 kr. for 6 numre + pjecer, o.a. 
Orkanen uddeles gratis, og sendes gratis 
til flere steder i landet. Ved at blive 
støtteabonnent hjælper du os med at 
sprede bladet og trykke større oplag. 
Skriv og hør mere: 
orkanenØriseup.net 


Her kan du få Orkanen 


- AFUK (Kbh SV) 

+ AMOK (Aarhus) 

- Bogcaféen Halmtorvet (Kbh V) 
+ Bumzen (Kbh N) 

- Cykeltutten (Svendborg) 

- Det Frie Gymnasium (Kbh N) 
+ Demos (Kbh N) 

+ Folkets Hus (Kbh N) 

+ Internationalt forum (Kbh N) 
- Kraftwerket (Valby) 

+ Paramount DIY (Roskilde) 

+ Ungdomshuset (Kbh NV) 


+ Ser du at et af disse steder ikke har flere blade, 
så send en mail, så kommer der en ny bunke. 

+ Bor du uden for København kan du få bladet 
tilsendt med posten. Tag kontakt. 

+ Vi søger distributører! Har du lyst til at sprede 
bladet, så tag kontakt: orkanen riseup.net 


Bidrag til Orkanen 


Vi modtager: Artikler (ca. 5000 anslag), læser- 
breve (ca. 2500 anslag), billeder, tegninger, digte 
0.a. Send per e-mail. Vi accepterer tekster på 
dansk, svensk og engelsk. 

Næste nummer: Den 7. januar 

Deadline: Den 31. december 

Kontakt: orkanenØriseup.net 

Oplag: 125 

Tidl. numre og PGP: orkanen.noblogs.org 


Contribute to Orkanen 


We recieve: Articles (about 5000 keystrokes), 
letters (about 2500 keystrokes), images, poems, 
etc. Send by e-mail. We accept texts in Danish, 
Swedish and English. 

Next issue: 7th of January 

Deadline: 31st of December 

Contact: orkanenØriseup.net 

Circulation: 125 

Prev. issues and PGP: orkanen.noblogs.org 


PGP fingerprint: 
A7A8 69A9 0991 0880 5888 305B 59A1 75FA D5C6 09C3 

